## FORRETNINGSORDEN

## FOR

## LOKALT UDDANNELSESUDVALG

**Oprettelse**

Skolen opretter lokale uddannelsesudvalg i henhold til § 40 i bekendtgørelse af lov om erhvervsuddannelser nr. 271 af 24/03/2017 (bekendtgørelse af lov om erhvervsuddannelser) samt § 9 i bekendtgørelse af lov om arbejdsmarkedsuddannelser m.v. nr. 226 af 04/03/2014 (bekendtgørelse af lov om arbejdsmarkedsuddannelser m.v.).

**Ansvarsområde**

Det lokale uddannelsesudvalgs ansvarsområde er

1. --------- erhvervsuddannelse i henhold bekendtgørelse af lov om erhvervsuddannelser.
2. De fælles kompetencebeskrivelser på -------- efteruddannelsesudvalgets område der udbydes ved skolen i henhold til Bekendtgørelse af Lov om arbejdsmarkedsuddannelser.

**Udvalgets medlemmer**

Medlemmer, der repræsenterer organisationer med sæde i --------------- udvalg samt ---- efteruddannelsesudvalg udpeges af disse efter indstilling fra organisationerne. Disse repræsentanter skal udgøre et flertal i det lokale uddannelsesudvalg og være paritetisk sammensat. Øvrige medlemmer udpeges af skolen.

Det lokale uddannelsesudvalg kan fremsætte forslag til, at antallet af medlemmer ændres, hvis ændringerne i skolens under­visningsområder eller andre forhold taler for det.

**Tilforordnede**

Skolens repræsentanter

Skolens ledelse og skolens lærere vælger hver en repræsentant, der deltager i udvalgets møder som tilforordnet.

Elevrepræsentant

Eleverne inden for erhvervsuddannelsen vælger en repræsentant som tilforordnet.

Særlige sagkyndige

En repræsentant for arbejdsformidlingen kan tilforordnes udvalget (AMU). En repræsentant for staten i jobcentret kan tilforordnes udvalget (EUD).

**Valg af formand og næstformand**

Det lokale uddannelsesudvalg vælger en formand og en næstformand blandt medlemmerne.

Formandskabet vælges med en repræsentant fra hver af arbejdsmarkedets to parter. Formands­posten varetages skiftevis af en arbejdstager- og en arbejdsgiverrepræsentant, idet valget finder sted hvert andet år.

**Mødeledelse**

Formanden eller i dennes fravær næstformanden leder møderne og fastsætter tid og sted for disse.

**Sekretariatsbistand**

Skolen stiller sekretariatsbistand til rådighed for udvalget.

Skoler udarbejder dagsorden i samarbejde med formanden. Dagorden med bilag udsendes pr. mail til deltagerne senest en uge før mødet. Dagsorden skal som minimum indeholde følgende punkter:

*Punkt 1: Godkendelse af referat fra mødet og angivelse af deltagere/afbud /organisation*

*Punkt 2: Samarbejde med og information til det lokale erhvervsliv*

*Punkt 3: Rådgivning om spørgsmål inden for samtlige fælles kompetencebeskrivelser på efteruddannelsesudvalgets område*

*Punkt 4. Drøftelse af* *behov for udvikling af: nye AMU-uddannelser, undervisningsmaterialer, nye FKB’ere, faglærerkvalificering samt særlige udviklingstiltag som kræver anden finansiering: TUP, IUF m.v..*

*Punkt 5: Rådgivning om spørgsmål inden for -------------- uddannelsen ved skolen*

*Punkt 6: Behov for udvikling og revision af uddannelserne inden for udvalgets ansvarsområde*

*Punkt 7: Evaluering og kvalitetssikring samt status over akltivitesniveauet*

*Punkt 8: Evt. meddelelser*

*Punkt 9: Tid og sted for næste møde*

*Punkt 10: Eventuelt*

**Referat**

Skolen udarbejder referat af møderne. Referatet udsendes til udvalgets medlemmer senest en uge efter mødet. Referatet sendes til medlemmer, tilforordnede og skolens bestyrelse via skolens ledelse. Endvidere sendes referatet til Industriens Uddannelser på info@industriensuddannelser.dk eller uploades på www.industriensuddannelser.dk.

Hvis der ønskes udtalelse til eller svar på spørgsmål, fremgår dette af en følgeskrivelse til pågældende centrale udvalg, ud over at det er angivet i referatet.

**Forretningsgang**

Øvrige regler for forretningsgang fastsættes af udvalget selv.

**Opgaver**

De opgaver, der er nævnt i det følgende, fremgår af

* Bekendtgørelse af lov om erhvervsuddannelser, §§ 40 og 41
* Bekendtgørelse af lov om arbejdsmarkedsuddannelser m.v., § 9, stk. 2
* De, af de centrale udvalg, fastsatte bestemmelser vedrørende lokale behovsopgørelser og løbende aktivitetsopfølgning

**Generelt**

Udvalget skal rådgive skolen i spørgsmål, der vedrører ---------- uddannelsen samt de fælles kompetencebeskrivelser inden for --------------- der udbydes af skolen.

Eksempelvis inden for *erhvervsuddannelsen*:

* fastlægge undervisningens nærmere indhold (lokal uddannelsesplan) i samarbejde med skolen
* medvirke til at udbygge samarbejdet mellem skolen og det lokale erhvervsliv og give uddannelsen en lokal toning
* initiere opsøgende arbejde i forhold til virksomheder og virke for, at der tilvejebringes det antal praktikpladser, der skønnes behov for
* samarbejde med skolen om evaluering og kvalitetssikring - herunder inddrages i skolens kvalitetsudvikling og tilfredshedsundersøgelser
* indstille valgfag af lokal betydning til skolen
* løbende følge behovet for fornyelse af undervisningsplan/uddannelsen og tage initiativ til revision og ændringer
* praktikuddannelsen

Eksempelvis inden for *arbejdsmarkedsuddannelsen*:

* rådgive skolen om de fælles kompetencebeskrivelser, tilhørende arbejdsmarkedsrelevante kompetencer samt uddannelsesmål
* drøfte behov for udvikling af: nye AMU-uddannelser, undervisningsmaterialer, nye FKB’ere, faglærerkvalificering samt særlige udviklingstiltag som kræver anden finansiering: TUP, IUF m.v.
* koordinere samarbejdet mellem skolen og det lokale erhvervsliv
* opsøge og formidle viden om behovet for at revidere de eksisterende uddannelser eller udvikle nye
* samarbejde med skolen om at evaluere og kvalitetssikre uddannelserne

**Lokale uddannelsesbehov**

Udvalget skal:

* informere skolen og de centrale udvalg om aktuelle og kommende uddannelsesbe­hov
* bistå skolen ved udarbejdelse af forslag til etablering af aktiviteter, svarende til behov

**Kompetencebehovsafklaring m.v.**

Hvis teknologiudvikling/arbejdsorganisatoriske metoder m.m. gør ændringer ønskelige eller nødvendige, gør udvalget de centrale udvalg opmærksom herpå.

**Godkendelse af uddannelsessteder på erhvervsuddannelsesområdet**

Godkendelse af uddannelsessteder sker gennem det faglige udvalg.

Lokale uddannelsesudvalg:

* skal underrette --------- udvalg, når der modtages oplysninger, som medfører revurdering af en virksomheds uddannelses­muligheder og om virksomhedens muligheder for at gennemføre en forsvarlig praktikuddannelse
* kan gennemføre virksomhedsundersøgelser på anmodning fra ---------- udvalg og afgive indstilling om uddannelsesmuligheder

**Fremskaffelse af lære- og praktikpladser på erhvervsuddannelsesområdet**

Udvalget skal:

* gennemføre foranstaltninger med henblik på at gøre virksomheder, der ikke tidligere har uddannet elever, interesseret i det
* i øvrigt henvises til bekendtgørelse af lov om erhvervsuddannelser §§ 42 og 43

**Øvrige opgaver**

Udvalget skal:

* behandle spørgsmål, der forelægges udvalget af skolen, elever/AMU deltagere samt virksom­hederne samt af de centrale udvalg og organisationer
* behandle spørgsmål, som udvalget selv finder er af betydning for uddannelsernes bedst mulige gennemførelse og for det lokale samarbejde

**Det lokale uddannelsesudvalgs adresse**

For at sikre en ensartet og hurtig kommunikation foregår kontakten til og fra udvalget gennem skolen. – Industriens Uddannelser skal på opfordring have fremsendt liste med medlemmernes postadresse og mailadresse.

**Information til de lokale uddannelsesudvalg**

Skolen orienterer det lokale uddannelsesudvalg om forhold af betydning for udvalgets arbejde, blandt andet på baggrund af informationsskrivelser, cirkulærer, mm. fra de centrale udvalg. Alle lokale uddannelsesudvalgsmedlemmer med oplyst mailadresse, modtager automatisk nyhedsmail fra Industriens Uddannelser hver uge.

Udvalget kan anmode repræsentanter fra de respektive centrale udvalg om at deltage i et møde, når det findes påkrævet.

**Medlemmernes møde- og rejseudgifter**

De respektive organisationer orienterer sine repræsentanter i det lokale uddannelsesudvalg om reglerne for godtgørelse af udgifterne i forbindelse med deltagelse i uddannelsesudvalgets møder.

**Ikrafttræden**

Forretningsordenen er gældende fra

Dato:

## DET LOKALE UDDANNELSESUDVALG FOR ------

Formand Næstformand

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_